Jukstaglomerulski aparat

**Jukstaglomerulski aparat** – poznat i kao **jukstaglomerulski kompleks** – je struktura u bubregu,  koja regulira funkciju svakog nefrona, funkcijske jedinice bubrega. Ovaj aparat je imenovan prema pojmovima juksta (lat. *iuxta* = uporedno, blisko, naspram) + glomerul =  struktura bubrežnog krvotoka  za filtraciju primarne  mokraće).

Jukstaglomerulski aparat sastoji se od tri vrste ćelija:
# macula densa, dio distalnog savijenog tubula istog nefrona;
# jukstaglomerulske ćelije, (poznate i kao zrnaste ćelije) koje luče renin
# vanglomerulske mezangijske ćelije

## Struktura 
Jukstaglomerulskii aparat je dio bubrežnog nefrona, pored glomerulaa. Nalazi se između aferentnih (uzlaznih) arteriola i distalnog dijela izuvijane tubule istog nefrona. Ovo mjesto je kritično za njegovu funkciju u regulaciji bubrežnog krvotoka i brzinu glomerulske filtracije.

## Funkcija 
### Jukstaglomerulske ćelije 
[thumb|320px|[Reninsko–angiotenzinski sistem. Aktivira se kada su jukstaglomerulske ćelije slabo natopljene.]]
Renin se proizvodi u jukstaglomerulskim ćelijama. Ove ćelije su slične epitelnim i nalaze se u mediju tunike aferentnih arteriola na ulazu u glomerule.

Jukstaglomerulske ćelike luče renin, kao odgovor na:
* Stimulaciju beta-1 adrenergnih receptora;
* Smanjenje bubrežnog perfuzijskog pritiska (detektira se direktno iz zrnastih ćelija)
* Smanjenje koncentracije NaCl u *macula densa*, često zbog smanjenja brzine glomerulske filtracije.

### Vanglomerulske mezangijske ćelije 
Vanglomerulske mezangijske ćelije nalaze se na spoju između aferentne (uzlazne)  i eferentne (silazne) arteriole. Te ćelije su kontraktilne, slično vaskularnim glatkim mišićima i stoga imaju ulogu u „regulaciji GFR“, mijenjajući promjer krvnog suda. U ovim ćelijama također se nalazi i  renin. Povećanje koncentracije soli uzrokuje da nekoliko ćelijskih signala na kraju dovede do stezanja susjedne aferentne arteriole. To smanjuje količinu krvi koja dolazi iz aferentnih arteriola u glomerulske kapilare, a time i količinu tečnosti koja iz njih prelazi u Bowmanov prostor (brzina glomerulske filtracije (GFR)) . Kada dođe do smanjenja koncentracije natrija, manje će ga se apsorbirati u ćelije *macula densa*. Ćelije povećavaju proizvodnju dušik-oksida i prostaglandina,  za vazodilataciju aferentnih arteriola i povećavaju oslobađanje renina

## Klinički značaj 
Prekomjerno lučenje renina u jukstaglomerulskim ćelijama može dovesti do prekomjerne aktivnosti sistema renin-angiotenzin, hipertenzije i povećanja količine krvi. Ovo ne reaguje na uobičajeni tretman esencijalne hipertenzije, jer  uzb lijekove ide i modifikacija načina života.

Jedan od uzroka ovoga može biti povećana proizvodnja renina uslijed suženja bubrežne arterije ili tumora jukstaglomerulskih ćelija, koji proizvodi renin. Oni će izazvati do sekundarni hiperaldosteronizam, što će uzrokovati hipertenziju, povišenu razinu natrija u krvi, nisku kalija u krvi i metaboličku alkalozu.

## Također pogledajte
*Bubreg
*Renin
*Hiperaldosteronizam

## Reference
## Vanjski linkovi
* Electron micrograph
* Diagram 

Kategorija:Anatomija životinja
Kategorija:Fiziologija životinja
Kategorija:Anatomija čovjeka
Kategorija:Anatomija bubrega